Nõukogu direktiiv, 18. detsember 1984, millega muudetakse direktiivi 80/181/EMÜ mõõtühikuid käsitlevate liikmesriikide õigusaktide ühtlustamise kohta



Euroopa Liidu Teataja L 002 , 03/01/1985 Lk 0011 - 0012

Soomekeelne eriväljaanne: Peatükk 13 Köide 14 Lk 0140

Hispaaniakeelne eriväljaanne: Peatükk 13 Köide 18 Lk 0153

Rootsikeelne eriväljaanne: Peatükk 13 Köide 14 Lk 0140

Portugalikeelne eriväljaanne Peatükk 13 Köide 18 Lk 0153

tšehhikeelne eriväljaanne Peatükk 11 Köide 56 Lk 3 - 4

eestikeelne eriväljaanne Peatükk 11 Köide 56 Lk 3 - 4

ungarikeelne eriväljaanne Peatükk 11 Köide 56 Lk 3 - 4

leedukeelne eriväljaanne Peatükk 11 Köide 56 Lk 3 - 4

lätikeelne eriväljaanne Peatükk 11 Köide 56 Lk 3 - 4

maltakeelne eriväljaanne Peatükk 11 Köide 56 Lk 3 - 4

poolakeelne eriväljaanne Peatükk 11 Köide 56 Lk 3 - 4

slovakikeelne eriväljaanne Peatükk 11 Köide 56 Lk 3 - 4

sloveenikeelne eriväljaanne Peatükk 11 Köide 56 Lk 3 - 4



Nõukogu direktiiv, 18. detsember 1984, millega muudetakse direktiivi 80/181/EMÜ mõõtühikuid käsitlevate liikmesriikide õigusaktide ühtlustamise kohta (85/1/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: 17. kaalude ja mõõtude peakonverents (CGPM) muutis SI pikkusühiku määratlust rahvusvahelisel tasandil; kõnealust uut määratlust tuleb hakata kasutama ühenduse tasandil; Maailma Tervishoiuorganisatsiooni 22. mai 1981. aasta soovituses avaldatakse arvamust, et vererõhu ja teiste kehavedelike rõhu mõõtmisel tuleks kilopaskali kõrval säilitada mõõtühik millimeeter elavhõbedasammast; ühendusel on soovitav kõnealune lahendus vastu võtta; tuumareaktsioonide efektiivse ristlõike mõõtmisel kasutatakse üldiselt mõõtühikut barn; kogemused näitavad, et seda spetsiifilist ühikut on raske asendada SI ühikuga; seetõttu on vaja lubada selle kasutamist tuumatehnikas; seetõttu tuleb vastavalt muuta direktiivi 80/181/EMÜ, [4] ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 80/181/EMÜ lisa järgmiselt. 1. pikkusühiku määratlus I peatüki punktis 1.1 asendatakse järgmisega: "Pikkusühik Meeter võrdub vahemaaga, mille valgus läbib vaakumis 1/299 792458 sekundiga. (17. CGPM (1983) resolutsioon nr 1)"; 2. I peatüki 4. jaos: a) täiendatakse tabelit järgmiselt: "Suurus | Ühik | Nimetus | Tähis | Väärtus | Vererõhk ja teiste kehavedelike rõhk | Millimeeter elavhõbeda-sammast | mm Hg* | 1 mm Hg = 133,322 Pa | Efektiivne ristlõige | Barn | b | 1 b = 10-28 m2" | b) märkus asendatakse järgmisega: "Punktis 1.3 loetletud eesliited ja nende tähised kehtivad koos eespool märgitud ühikute ja tähistega, välja arvatud ühikuga millimeeter elavhõbedasammast ja selle tähisega. Kordse mõõtühiku 102a nimetus on siiski "hektar"." 3. II peatükis: a) tabelist jäetakse välja vererõhu mõõtmise ühik; b) asendatakse märkus järgmisega: "I peatüki punktis 1.3 loetletud eesliited ja nende tähised kehtivad koos eespool märgitud ühikute ja tähistega, välja arvatud tähisega g." Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid 1. juuliks 1985. Nad teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 18. detsember 1984 Nõukogu nimel eesistuja J. Bruton [1] EÜT C 155, 14.6.1983, lk 10. [2] EÜT C 242, 12.9.1983, lk 101. [3] EÜT C 341, 19.12.1983, lk 1. [4] EÜT L 39, 15.2.1980, lk 40. --------------------------------------------------